﻿ Prep VIOREL ROTILA PhD Candidate University „Dunarea de Jos” Department of Philosophy, Galaţi Romania CONCEPTE, PROBLEME ŞI PERSPECTIVE ALE ESTETICII FENOMENOLOGICE Abstract The Concepts, the Problems and the Perspectives of the Phenomenological Aesthetics The main tasks in this article are: modalities of application of phenomenological method into aesthetic and its results that are good not only for the aesthetics in itself but for entire philosophy All the phenomenological tasks (subjectivity, irrationality etc) have as a result a specific way to understand the aesthetics In the modality of understanding can appear different variations which depend of the accentuation of one or other of these tasks In this way, the application of the phenomenological method in aesthetic will have as a result new concepts Phenomenological aesthetic is a way of a better understanding of what means aesthetics and of its conditions With the phenomenology the aesthetics was moved into ontology and, in this way, we can say that phenomenological aesthetics is a part of philosophy not only by its methods but also by its results Key words: phenomenological aesthetic, intentionality, aesthetical experience, aesthetical emotion, the ontology of a work of art, the beauty, the value, aesthetical categories INTRODUCERE Studiul de faţă are în vedere surprinderea elementelor definitorii pentru folosirea metodei fenomenologice în estetică Deşi numărul esteticienilor care recurg în cercetările lor la metoda fenomenologică este mult mai mare, m-am oprit doar la trei dintre esteticienii feomenologi, considerându-i reprezentativi pentru întregul domeniu şi încercând a explicita cu ajutorul lor într-un mod adecvat estetica fenomenologică Prima parte conţine o introducere în fenomenologie, luând ca bază de referinţă principiile stabilite de cel care este considerat părintele fenomenologiei, Edmund Husserl, şi se sfârşeşte cu o scurtă abordare a principalelor concepte ale esteticii fenomenologice Problemele fenomenologiei au fost abordate la începutul studiului pentru a crea baza de referinţă şi pentru a oferi o cheie metodologică pentru restul lucrării, fiind mai uşor de urmărit aplicarea metodei în cazul fiecărui autor Cea de-a doua parte a studiului abordează estetica lui Roman Ingarden, elevul lui Husserl, primul estetician care aplică metoda fenomenologică atât pentru cercetarea generală a esteticii, cât şi pentru cazurile particulare ale diverselor arte, accentul căzând pe opera de artă literară A treia parte analizează concepţia estetică a lui Nicolai Hartmann, pentru care estetica vine ca o încununare a sistemului său filosofic, după modelul kantian Hartmann este preocupat în special de ontologia obiectului estetic şi studiul de faţă urmăreşte îndeaproape accentele sale Cea de-a patra parte este centrată pe estetica lui Mikel Dufrenne, analizând problematica şi conceptele abordate de filosoful a cărui estetică beneficiază din plin de contribuţiile feomenologilor care l-au precedat, îndeosebi de cele ale lui E Husserl şi Maurice Merleau-Ponty Studiul urmăreşte două probleme principale: modalitatea de aplicare a metodei fenomenologice în estetică şi rezultatele la care se ajunge, rezultate benefice atât pentru estetică cât şi pentru întreaga filosofie Din acestea decurg alte probleme dintre care mai importante sunt conceptele specifice esteticii fenomenologice I TEMELE ESENŢIALE ALE FENOMENOLOGIEI În condiţiile unei crize a filosofiei, criză generată de ascensiunea ştiinţelor dar şi de lipsa unei noi metode care să garanteze cunoaşterea, Husserl parafrazează chemarea neokantienilor „înapoi la Kant“, cu sloganul „înapoi la lucrurile însele“ (zu den Sachen selbts), lansând fenomenologia ca metodă filosofică Fenomenologia este concepută ca o metodă care prin privirea îndreptată către lucru (către ceea ce ne apare atunci când privim lucrul), abadonează presupoziţiile iniţiale de natură metafizică „Fenomenologia este fenomenologie pentru că studiază apariţia fiinţei la conştiinţă, în loc de a presupune posibilitatea acesteia ca dinainte dată” Husserl dorea să facă din filosofie o ştiinţă riguroasă, autonomă, bazată pe evidenţe ultime scoase din subiect Fenomenologia devenea astfel o ştiinţă subiectivă a subiectivului în care subiectivitatea transcedentală trasează limitele obiectivităţii 1 Intenţionalitatea Orice conştiinţă vizează ceva, un lucru, o idee, dar nu ca o totalitate independentă de noi ci ca pe ceva căruia îi constituie sensul de a fi Fără a viza continuu ceva, fără a intenţiona, conştiinţa n-ar putea exista Acest fapt ne trimite la existenţa unei legături directe între subiect şi obiect excluzând opoziţia radicală a acestora Orice conştiinţă este conştiinţă de un obiect (nu numai) şi orice obiect este obiect pentru o conştiinţă Conştiinţa intenţională este transcedentală, fundamentând sensuri Conştiinţa nu poate exista decât într-un orizont de sens Raportul de intenţionalitate este actul de a împrumuta un sens Conştiinţa rămâne aceea în care se constituie sensul oricărui real care există de fapt numai graţiei proiecţiei acestui sens Înţeleasă ca intenţionalitate conştiinţa nu are nici interior şi nici exterior „Conştiinţa pură, în această pornire spre acel veşnic afară, îşi creează un material, o materie sensibilă, numită hylé, în care îşi realizează anumite forme vizate, forme care în totalitatea lor alcătuiesc şi ele ceea ce Husserl numeşte stratul morfematic (morphé)” Conştiinţa „informează” materia sensibilă dându-i formă Orice conştiinţă intenţionează ceva; omul nu percepe pentru a percepe ci pentru a se orienta între obiecte, acte, pentru a se ocupa de ceva anume În acest act al intenţionării obiectul este transformat, este văzut în funcţie de intenţia conştiinţei El nu este văzut ca un obiect în sine ci drept un obiect pentru a , un ustensil, aşa cum îl denumeşte Martin Heidegger Lucrurile ni se dau într-un fel anume, şi acest fenomen, naiv aproape, încearcă să-l surprindă fenomenologia În acelaşi timp „obiectul intenţional nu este o sosie a obiectului real care ar fi lipsit de realitatea sa Caracterul de realitate nu trebuie exclus, deci, din obiectul intenţional” Conştiinţa de ceva, intenţionalitatea este alcătuită din doi poli: a noesa, adică pluralitatea actelor de vizare subiective a noema, adică pluralitatea vizatelor, totalitatea corelatelor organice ale noemei Relaţia dintre cele două este guvernată de „«legea universală a corelaţiei»: oricărei modalităţi a cogito-ului intenţional îi răspunde o anumită manieră a obiectului de a se oferi conştiinţei” Obiectul se află oarecum indistinct în complexul elementelor care constituie noema, distincţia sa fiind vizibilă prin intermediul sensului imprimat de conştiinţă Cogito cogitata qua cogitatate (eul gândeşte gânditele ca gândite) exprimă reciprocitatea de fiinţă a cugetării şi cugetatelor Obiectul este obiect intenţional numai atunci când asupra lui se exercită reducţia fenomenologică Obţinut în urma reducţiei fenomenologice, fenomenul constituie un trăit intenţional raportat originar la subiectul transcendental şi nu la lucrul din natură Intenţionalitatea sesizează în interiorul înseşi al existenţei conştiinţei contactul ei cu lumea; acest contact este socotit drept izvorul, momentul apariţiei subiectului şi obiectului ca atare „Analiza intenţională este descoperirea de înfăptuiri efective (Aktualitäten) şi potenţialităţi, în care se constituie obiecte ca unităţi de sens” 2) Reducţia fenomenologică Husserl porneşte de la îndoiala metodică, considerând că lumea nu are o certitudine apodictică; în acest context actele vieţii curente devin simple fenomene iar teza lumii este pusă în paranteză, judecata asupra ei fiind suspendată Reducţia fenomenologică exercită îndoiala faţă de existenţa lumii reale care, pentru a-i înlătura influenţele nefaste pentru cunoaştere, trebuie pusă între paranteze, suspendată (έποχή) În urma adoptării acestei έποχή atitudinea naturală, teza generală privitoare la lumea existentă, nu mai are nici o eficacitate pentru noi, nu o mai luăm în considerare Odată cu acestea dispar şi toate ipotezele ştiinţifice, toate cunoştinţele Lumea nu este negată, ea rămâne suspendată, pusă între paranteze „această «έποχή (epoché) fenomenologică», această «punere între paranteze» a lumii obiective – nu ne plasează prin urmare în faţa unui nimic ceea ce prin aceasta îmi revine mie, ca subiect care meditează, este viaţa mea pură, cu toate trăirile ei pure ale conştiinţei şi cu toate obiectele ei intenţionale pure” După efectuarea acestei puneri în paranteză rămâne un reziduu fenomenologic – viaţa mea pură cu ansamblul trăirilor ei pure şi a obiectelor ei intenţionale -, rămâne fluxul cogitaţiilor eului, rămâne subiectivitatea transcedentală Operaţia de reducţie fenomenologică descoperă un câmp de acţiune a ego-ului transcedental, un loc al tuturor actelor constituante de sens în virtutea cărora se configurează în experienţa noastră obiectele reale şi ideale „Poate însă că, odată cu descoperirea carteziană a ego-ului, s-a inaugurat şi o nouă idee a fundamentării, anume fundamentarea transcendentală” Apodictic până aici este doar ego cogito; eul transcendental este alcătuit din cogitaţii despre ceva; el vizează ceva, intenţionează Eul transcendental include într-un fel şi obiectele corelative cogitaţiilor Cogito are cunoştinţă de cogitaţiile sale într-o sinteză de multiplicitate, sinteză ce se scurge pasiv şi îmbracă şi forma conştiinţei interne continue a timpului Astfel, orice percepţie este însoţită de orizonturi de percepţii posibile, nerealizate încă, obiectul fiind polul de identitate al percepţiilor posibile Ego-ul transcendental posedă formele apriorice care constituie nucleul intenţionalităţii pure În ceea ce priveşte termenul ’a priori’ „La Husserl el desemnează acea pre-comprehensiune a structurilor generale ale diverselor lucruri şi caracterele lor de obiect, o cunoaştere prealabilă «apriorică» care face posibilă orice cunoaştere experimentală” Punerea între paranteze, neutralizarea oricărei credinţe naturale într-o realitate existentă lasă în urma ei un reziduu constituit din esenţa conştiinţei şi obiectul ca atare În continuare urmează intuiţia de esenţe care se realizează prin tehnica variaţiei imaginare, în cadrul căreia se ajunge la surprinderea unui invariant, eidos sau esenţă Spre exemplu, faptul că nu putem separa culoarea de suprafaţa pe care ea apare conduce la conştiinţa unei imposibilităţi, ce apare drept condiţia de posibilitate a lucrului Se ajunge astfel la elaborarea unei teorii generale şi formale a unui obiect în genere: fiecare obiect în genere corespunde unei reguli de structură a eului transcendental Un lucru din lumea reală ni se înfăţişează în percepţie printr-un flux de schiţe, de siluete în care el se profilează ca fiind identic în ciuda caracterului divers, schimbător al trăiturilor înseşi Atunci când noi pierdem din vedere (actualitate) obiectul, el nu încetează să fie prezent în conştiinţă sub formă potenţială, ca obiect al unei conştiinţe posibile Ceea ce descoperă reducţia este fenomenul care nu are nici o proprietate reală, care aparţine domeniului neutru al trăitului, desemnează trăitul Suntem întru totul raportare la lume şi ne dăm seama de asta suspendând această raportare Tocmai slăbirea firelor intenţionale care ne leagă de lume face aceste fire intenţionale vizibile Este imposibilă o reducţie totală deoarece suntem în lume, reflecţiile noastre au loc în fluxul temporal pe care tocmai încearcă să-l prindă Reducţia eidetică încearcă să determine apariţia lumii aşa cum este ea; reducţia fenomenologică este o uimire în faţa lumii 3) Intuiţia categorială Ceea ce este sesizat în chip imediat este mai mult decât ceea ce ne dau simţurile Primim în chip nemijlocit mai mult decât ne dă experienţa Sensibilitatea noastră poartă deja pecetea actelor categoriale Noi „vedem” sensuri, idei, avem intuiţii eidetice care ne determină să vedem specia în spatele individului, conceptul în spatele lucrului concret Esenţele, în interpretarea lui Husserl, sunt accesibile intuiţiei (Wesenschau), deoarece constituie acel „ceva” sub care se relevează „lucrul însuşi” Intuiţia însăşi are la el un caracter intelectual, ca o putere care surprinde esenţele individuale ale lucrurilor în aspectele lor concrete 4) Lumea Lumea este sensul care apare la intersecţia experienţelor indivizilor umani; ea apare pe terenul subiectivităţii şi al intersubiectivităţii Relaţia mea cu celălalt are loc şi prin intermediul limbajului care nu numai că semnifică dar îl şi dezvăluie pe cel care vorbeşte Cuvintele ne angajează pentru că au sens şi pentru că noi decidem alegerea sensului Alegerea cuvintelor spune ceva şi despre cel care le-a ales Limbajul ne face să cunoaştem obiectul prin intermediul celuilalt La Husserl „în textele mai recente, limbajul apare drept manieră originală de a viza anumite obiecte, drept corpul gândirii (Formale und transyendale Logik) sau chiar operaţia prin care gânduri ce, fără el, ar rămâne fenomene private dobândesc valoare intersubiectivă şi, în cele din urmă, existenţă ideală (Ursprung der Geometrie)” Putem înţelege experienţa altuia prin intermediul propriei noastre experienţe Tot ce ştiu despre lume ştiu plecând de la o viziune personală şi de la o experienţă a lumii, de la lumea trăită Deci lumea trăită este fundamentul lumii gândite A reveni la lucrurile însele înseamnă a reveni la lumea trăită Lumea este orizontul tuturor cogitaţiilor mele „Prin intermediul obiectelor străine constituite în propriul meu eu, se constituie lumea comună «nouă» tuturor” Lebenswelt este termenul care desemnează la Husserl lumea vieţii sau fluxul trăitului 5) Constituirea A fi în chip absolut înseamnă a fi pentru un subiect Faptul de a fi pentru un subiect este legat de conştiinţă A fi pentru conştiinţă este posibil numai în modalitatea sensului, deoarece conştiinţa se mişcă într-o lume de sensuri Sensul nu este dat din afară ci este constituit de conştiinţă „Atitudinea fenomenologică nu creează o lume nouă, deosebită de aceea a atitudinii naive, ci ea constituie doar sensul lumii, adică vrea să dea lumii singura faţă autentică pe care o are” În fiecare obiect subiectul este dat ca anterior obiectului Analizând intenţionalitatea ca modalitate de a fi a conştiinţei am văzut că aceasta nu poate exista fără a viza ceva Se naşte aici ceea ce se numeşte „cercul fenomenologic”: subiectul se constituie pe baza obiectului sau obiectul este constituit de către subiect? În mod cert sensul obiectului este constituit de subiect ca răspuns la o formă de existenţă a obiectului „Operaţia de reducţie fenomenologică descoperă un câmp de acţiune a ego-ului transcedental, un «lăcaş» al tuturor actelor constituante de sens în virtutea cărora se configurează în experienţa noastră obiectele reale şi ideale” Orice regiune de obiecte se constituie conform conştiinţei Existenţa obiectivă desemnează corespondenţa a ceva cu o mulţime de moduri ale conştiinţei în care acel ceva apare Pentru a diferenţia între diferitele moduri de existenţă ale obiectelor, spre exemplu între real şi imaginar, Husserl a preconizat un tip specific de constituire pentru fiecare regiune, ajungând la ideea elaborării unor ontologii regionale „Aceste ontologii au un caracter formal, vizând doar existenţa potenţială a unui obiect, proces sau valoare Ele se rezumă la a stabili un câmp de idealitate, care cuprinde condiţiile apriorice de existenţă a obiectului, refuzând orice explicaţie cauzală şi fundamentare anterioară” Ideea acestor ontologii regionale a avut consecinţe şi în estetica fenomenologică, determinând postularea unor categorii, a priori, specifice esteticii, respectiv categoriile afective postulate de Mikel Dufrenne Experienţa lucrului real este posibilă sub forma unei sinteze de concordanţă născută din raportarea intenţiilor actuale şi a celor potenţiale la acelaşi obiect Lucrul ne este dat ca unitate a multiplelor apariţii sau a experienţei imediate Introducerea unităţii în amalgamul de date sensibile reprezintă constituirea, darea de sens Consituirea sensului determină conştiinţa să transceadă spre ceva ce nu este ea şi nici conţinutul ei, spre fiinţa însăşi Fiinţa ia cunoştinţă de sine prin intermediul conştiinţei Conştiinţa are o funcţie de ordonare a fiinţei Descoperierea ordinei în fiinţă crează sentimentul de plăcere Intenţia semnificativă creează un gol în care sunt schiţate condiţiile de posibilitate ale obiectului, gol ce va fi umplut de percepţie, imaginaţie, memorie Husserl distinge între acte care atribuie semnificaţia şi acte care o umplu Obiectul intenţional se constituie prin această adecvare între semnificaţie şi intuiţie Temele esenţiale ale fenomenologiei, subiectivismul inteţionalitatea, constituirea, conduc către un mod specific de abordare a esteticii În cadrul acestui mod de abordare apar variaţii ce depind de accentuarea uneia sau alteia dintre teme, de transpunerea acestor probleme în înţelegerea diferiţilor autori Aplicarea metodei fenomenologice la estetică va da naştere unor concepte specifice acesteia II Concepte ale esteticii fenomeNologice Estetica fenomenologică intuieşte în exemplul izolat esenţa generală, descoperă legităţile şi nu le impune ea realităţii Ea încearcă surprinderea structurilor esenţiale ale faptului individual Şi în cadrul esteticii fenomenologică apar legităţi şi principii dar acestea nu sunt aşezate la începutul cercetărilor sale pentru a nu le influenţa rezultatele Estetica fenomenologică încearcă analiza intuitivă a esenţelor experienţei estetice „Problema principală a fenomenologiei a fost raportul dintre aspectul perceptiv şi aspectul ideal al cunoaşterii, iar încercările făcute pentru utilizarea conceptelor husserliene în domeniul estetic s-au concentrat, în general, asupra acestui aspect” Cel mai bun exemplu în acest sens îl constituie Nicolai Hartmann la care este evidentă împărţirea operei de artă într-o parte reală şi una ideală Metoda fenomenologică are şi deficienţe, dintre care cea mai vizibilă în cazul aplicării ei în estetică este dată de dificultatea situării artei în contextul relaţiilor sale a) Constituirea sensului de către subiect imprimă esteticii fenomenologice alte repere decât cele uzuale în analiza operei de artă, determină centrarea accentului pe subiect: „A urmări subiectivitatea în acţiunea ei constituantă înseamnă implicit a o identifica în «figura lumii», a obiectului constituit, a demonstra relativizarea ei prin lume, a întoarce «privirea» către imediatul relaţiei omului cu lumea” Raportat la opera de artă, din punct de vedere fenomenologic primordiale sunt statutul de spectator al subiectului şi analizarea actului de percepere a operei Abordarea fenomenologică vizează clarificarea, explicitarea şi judecarea operei, modalitatea în care opera poate fi receptată b) Percepţia estetică, ce sesizează un sens imediat al operei prin intermediul lecturii expresiei acesteia, este rezultatul angajării întregului nostru corp şi întregii noastre fiinţe Variaţia eidetică relevă caracteristicile esenţiale ale operei dar şi situează opera într-o perspectivă atemporală, ce riscă să anuleze efectele estetice născute dintr-o dinamică temporală Percepţia estetică a operei de artă duce la constituirea obiectului estetic Percepţia estetică crează obiectul estetic şi în funcţie de indicaţiile operei de artă c) Obiectul estetic echivalează în bună măsură cu conceptul de fenomen din filosofia lui Husserl, desemnând aspectele sub care este prezentă opera subiectului „Geneza obiectului în actul de cunoaştere e atribuită astfel unei operaţii reflexive a spiritului, centrată pe «subiectivitatea transcedentală»” Obiectul estetic apare la interacţiunea dintre operă şi spectator; obiectul estetic este opera percepută spune Dufrenne Poziţiile filosofilor în ceea ce priveşte obiectul estetic nu sunt unitare, în unele cazuri fiind situate la antipozi; aici poate fi amintită poziţia lui J P Sartre care consideră obiectul estetic ca fiind ireal, produs al conştiinţei imaginative „La constituirea obiectului estetic conlucrează opera de artă şi expresia estetică a subiectului Procesul nu este o simplă «întâlnire» a celor doi factori: fiecare, cu particularităţile lui, determină şi modifică rezultanta contactului, dând naştere la un fenomen calitativ nou” Obiectul estetic este în acelaşi timp sensibil, idee şi sentiment d) Trăirea estetică debutează cu faza în care subiectul inhibă activităţile aparţinând vieţii practice şi trece la atitudinea numită de Husserl neutralizare, în cadrul căreia subiectul neglijează orice credinţă în existenţa sau inexistenţa obiectului perceput Trăirea estetică constituie într-un mod deosebit faţă de trăirea obişnuită obiectul: „Percepţia estretică reconstituie sau regăseşte imaginea unei femei care întruchipează zeiţa antică, neglijând faptul că în realitate este vorba de o bucată de marmoră plină de impurităţi şi de urmele vremii” Intervenţia imaginaţiei, a memoriei, vizează contribuţia la constituirea obiectului estetic, deseori completând părţile absente sau deformate e) Expresia estetică desemnează imanenţa semnificaţiei în sensibil Ea este sesizabilă atunci când semnul trezeşte în noi un sentiment asemănător ce acela pe care-l determină obiectul Dufrenne încearcă depăşirea cercului vicios creat de interpretarea obiectului estetic prin experienţa estetică şi a experienţei estetice prin obiectul estetic Obiectul estetic este rezultatul constituirii sale de către experienţa estetică f) Intenţionalitatea Roman Ingarden consideră opera de artă ca având un caracter pur intenţional; ea are nevoie de un suport material dar apelează totodată şi la conştiinţa altuia pentru a fi pe deplin realizată „Acest caracter «mixt» al modului de a fi al operei îl determină pe Ingarden s-o considere drept model al produselor pur intenţionale” Descrierea eidetică vizată de fenomenologie prin intermediul reducţiei fenomenologice determină o ruptură a operei de artă din întregul context al apariţiei şi existenţei sale în lume Opera se comportă vizibil în dubla sa determinare: nefiind un lucru material, ea reclamă un suport exterior material şi totodată apelează la conştiinţa altuia pentru deplina ei realizare existenţială „intenţionalitatea estetică fenomenologică nu vizează orice, ci armonia însăşi, adică esenţa alcătuită proporţional cu raporturile ei interioare” În paginile următoare vom încerca să surprindem modul în care estetica îşi relevă noi faţete folosind ca metodă de cercetare fenomeologia, în operele celor mai reprezentativi adepţi ai esteticii fenomenologice ROMAN INGARDEN I ONTOLOGIA OPEREI DE ARTĂ 1) Construcţia bidimensională a operei de artă literară Analizând opera literară Ingarden constată că propoziţiile operei au un caracter paradoxal, un statut ontologic ambiguu, neavând autonomie existenţială dar neputând fi nici negate Ele alcătuiesc elementul sensibil al operei literare, punctul de contact cu spectatorul Filosoful polonez recurge la o sistematizare a diversului operei prin introducerea noţiunilor de strat şi fază, prin intermediul acestora separând ceea ce el consideră esenţial în operă de ceea ce este mai puţin important Ingarden insistă pe receptare considerând că pe această cale se poate ajunge la structurile de bază ale existenţei operei În receptarea operei se disting două dimensiuni: „într-o dimensiune avem succesiunea fazelor-părţilor operei unele după altele, în a doua dimensiune apariţia simultană a multiplelor componente eterogene pe care eu le denumesc: straturi” De o parte avem componenta dinamică bazată pe succesiunea unor elemente, iar de partea cealaltă avem dispunerea componentelor în multiple straturi Multiplele straturi ale operei şi succesiunea lor formează un tot unitar; ambele constituind invariantul dincolo de care reducţia fenomenologică nu mai poate înainta Componenta dinamică, succesiunea fazelor operei, trimite atât la modul concret de parcurgere a textului, care are loc într-un timp real, părţile operei desfăşurându-se în timpul concret al trăirilor cititorului, cât şi la desfăşurarea acţiunii prezentate, care se derulează într-un timp specific operei şi care determină apariţia intermitentă a unor imagini Straturile operei de artă literare sunt următoarele: a) formaţiunea fonetico-lexicală, b) semnificaţiile cuvintelor, c) stratul obiectual, d) imaginea În cazul în care în opera literară sunt folosite citatele, acestea introduc o serie de alte straturi în interiorul straturilor iniţiale, ajungându-se la o multiplicare a numărului de straturi Fiecare dintre straturi reclamă o atitudine de cunoaştere diferită „Termenul de strat, cu o oarecare tentă improprie de «substanţialitate», relevă «adâncimea» construcţiei operei şi componenţa ei eterogenă” a) Formaţiunea fonetico-lexicală reprezintă „materia” operei literare, sunetele cuvintelor, ceea ce parvine cititorului la primul contact cu opera Formaţiunea fonetico-lexicală are patru funcţii: 1) funcţia semnificaţiei, datorită căreia se ajunge la reprezentarea obiectelor dintr-o operă literară; 2) funcţia informării îndreptată către ascultător; 3) funcţia exprimării stărilor şi trăirilor persoanei care vorbeşte şi 4) funcţia de a emoţiona, de a-l influenţa pe ascultător Acest strat are o mare putere de acţiune asupra ascultătorului în concretizarea operei „Consemnarea primului strat al operei coincide într-un fel cu ceea ce experienţa estetică înregistrează de la început Contactul cu o operă literară se inaugurează prin sesizarea formaţiunilor fonetice ale limbii, opera plastică ni se deschide iniţial prin obiectul pictat, vizual, perceptibil, iar o construcţie arhitecturală, datorită distribuirii maselor sale în spaţiu, poate fi cuprinsă printr-un ansamblu de acte ale vizării” b) Stratul semnificaţiilor cuvintelor conţine semnificaţiile directe ale acestora, dar şi o serie de indeterminări care ţin de schematismul operei, de polisemantismul cuvintelor şi de ceea ce se numeşte „conţinuturi potenţiale” ale cuvintelor Tot astfel pot apărea şi diferite lacune dintre unităţi de sensuri, lacune ce vor fi completate de receptor în procesul concretizării „În lectura activă, după descoperirea straturilor structurale ale obiectului reprezentat, se stabilesc corelatele intenţionale ale frazelor textului” Să vedem aşadar care sunt corelatele intenţionale ale straturilor structurale c) Stratul obiectual este constituit din lumea reprezentată, din acel ceva despre care se vorbeşte în operă, tema, din obiectele reprezentate, adică „tot despre ceea ce este vorba în operă sau ceea ce se exprimă în ea prin formaţiunile lexicale” Obiectele reprezentate nu sunt redate în bogăţia lor de amănunte din viaţa reală ci sunt doar schiţate prin câteva trăsături necesare Indiferent la câte elemente se renunţă în cadrul acestei esenţializări, cele rămase trebuie să poată schiţa obiectul reprezentat, să-l poată „obiectiva”, trebuie să respecte „logica obiectuală” Indicarea timpului şi spaţiului de care aparţine obiectul reprezentat ţine de sublinierea individualităţii obiectului Obiectul reprezentat este aşa cum îl indică semnificaţia denumirii sau a expresiei compuse corespunzătoare, el neavând alte elemente în funcţie de care să se definească, cum se întâmplă în cazul altor opere de artă; cel mult poate fi completat de situaţiile contextuale în care apare sau îi este sugerată prezenţa d) Stratul imaginii vizează o anumită imagine în care ni se înfăţişează concret obiectul reprezentat Acest strat este numit de Ingarden stratul vizărilor imaginar-vizuale sau imaginar auditive, vizări pe care le percepem ca pe ceva care aparţine exclusiv conţinutului trăirii subiectului-observator şi care dispare odată cu stingerea trăirii Pe baza acestor vizări se constituie aparenţe sensibile care au funcţia de a reprezenta un lucru Imaginile pot fi atât vizuale dar şi tactile, auditive ori determinate de un alt simţ În opera literară nu avem de-a face cu imagini conexate continuu, ci ele apar intermitent, actualizate fiind de cititor în timpul lecturii Ele pot aparţine diverselor simţuri, fiind „construite” de conştiinţă conform descrierii oferite de text Leagat de stratul imaginii Ingarden ia ca exemplu un sonet : „Lumea reprezentată în acest sonet nu numai că există, dar i se şi arată concret cititorului prin imagini ale oamenilor şi lucrurilor, pe care până la un punct le impune chiar textul” Imaginea ţine de un anume fenomen, predominant vizual, prin intermediul căruia receptăm obiectul, ne este permis accesul la obiect şi la însuşirile sale Imaginea este dependentă atât de proprietăţiile concrete ale obiectului cât şi de anumite trăsături ale subiectului care percepe, ea constituindu-se la interacţiunea dintre ele Imaginile actualizate în timpul lecturii sunt condiţionate nu numai de operă ci şi de cititor „Exprimarea «plastică» este unul din factorii care contribuie la actualizarea imaginilor în timpul lecturii operei” Prin intermediul unei metafore obiectului reprezentat i se atribuie o trăsătură specifică cuvântului folosit cu sens metaforic Cele două parcă se străvăd unul prin altul potenţând astfel expresivitatea operei 2) Opera de artă picturală a Raportul dintre tablou şi pictură Ingarden introduce o diferenţă între pictură şi tablou: pictura constituie obiectul pictural în sine iar tabloul reprezintă pictura în relaţia complexă a acesteia cu subiectul receptor Petele de culoare constituie baza senzorială necesară dar nu şi suficientă de existenţă a operei picturale Ele constituie nişte porţi care deschid către stratul obiectului reprezentat şi imaginea reconstruită, acea alcătuire de straturi specifică tabloului „Nu trebuie confundate imaginile – prin care ne este dată pictura – cu imaginea obiectelor reprezentate, care aparţine conţinutului tabloului” Tabloul în opera picturală are drept corespondent conceptul de obiect estetic, fiind o variantă a acestuia Constituirea tabloului urmează indicaţiile oferite de pictură Tabloul depăşeşte, trece dincolo de obiectul real care îl fundamentează, de pictură, indicând activitatea subiectivă creatoare din care a luat naştere şi activitatea subiectivă receptoare: „Cu alte cuvinte: tabloul ca operă de artă este în esenţa sa un obiect pur intenţional, care îşi are fundamentarea ontică pe de-o parte în pictura reală şi prin intermediul ei în activitatea creatoare a pictorului, iar pe de altă parte în contemplator, şi anume în demersul său perceptiv” Dacă pictura reprezintă noema, actul perceperii se apropie de noesa, şi amândouă dau conţinutul tabloului Nu perceperea deplină a picturii reale este avută în vedere în receptarea estetică a tabloului ci doar receptarea unei părţi din multitudinea de date senzoriale vizuale, acea parte care trimite la sensul tabloului Percepem în acelaşi timp conţinutul tabloului precum şi existenţa sa ca pictură, avem conştiinţa periferică a existenţei picturii împreună cu tot ce o înconjoară Contemplarea unui tablou nu este o simplă percepţie vizuală ci este fundamentată în percepţia vizuală b) Straturile tabloului Într-un tablou apar două straturi: 1) obiectul care apare reprezentat; 2) imaginea reconstruită pictural; în tablourile care conţin o temă literară apare şi stratul temei literare, care determină adesea apariţia în tablou a unei situaţii existenţiale În cazul tabloului elementul esenţial îl constituie proprietăţile vizuale ale elementelor reprezentate care determină perspectiva receptării obiectelor; de proprietăţile vizuale sunt legate şi celelate proprietăţi Elementele vizuale constituie calea de acces către reprezentările existente în tablou, şi ele trebuie să vizeze trăsăturile trainice şi esenţiale ale obiectelor reprezentate Reproducerea unor lucruri trebuie să păstreze logica obiectuală, respectiv elementele prin care este figurat obiectul trebuie să permită păstrarea identităţii şi unităţii lăuntrice a obiectului respectiv Uneori în tablou pot apărea fenomene tactile, adică tabloul poate transmite informaţii şi pentru pipăit (ca şi pentru alte simţuri) fără ca el să fie pipăit efectiv; senzaţiile tactile ne sunt date pe cale vizuală ceea ce dovedeşte o conexiune între simţuri mediată de conştiinţă c) Tabloul şi opera literară Tabloul este lipsit de componenta temporală specifică operei literare, nu se desfăşoară într-o succesiune, în timp Faţă de opera literară compoziţia tabloului este mai săracă: „Este în primul rând mai săracă, pentru că pur şi simplu în opera literară sunt însumate calităţile estetic valoroase din patru straturi care participă la constituirea ei, iar în tablou numai din două” Constituirea obiectului reprezentat în tablou se poate face doar prin intermediul culorii şi al formei Există o anumită distanţă între tablou şi spectator, distanţă care nu apare în opera literară Prezenţa autorului este mai intens simţită în cazul picturii decât în cazul operei literare 3) Opera arhitectonică Opera arhitectonică are două straturi: stratul imaginii (structura volumului construcţie) şi cel obiectual Factorul structural şi fenomenal esenţial îl reprezintă stratul obiectual: forma tridimensională a corpului clădirii şi calităţile specifice estetic valoroase create pe baza lui În concepţia lui Ingarden existenţa operei arhitectonice este într-un mai mare grad dependentă de intenţionalitatea spectatorului, solicită acte de conştiinţă speciale de genul sfinţirii unei biserici, unui steag, etc: „datorită unor asemenea acte de conştiinţă, anumite obiecte fizice dobândesc o propietate intenţională crescută: aceea de a fi baza ontică a unui nou obiect – biserică, steag, ordin, etc ” Şi dependenţa de obiectul în sine şi de materialul din care este construită este mai mare decât în cazul celorlaltor opere de artă Schemele imaginilor ce urmează a fi construite de spectator sunt indicate prin alcătuirea unor volume şi a suprafeţelor, ce indică la rândul lor posibilităţile unor iluminări adecvate Volumele şi suprafeţele acestora formează stratul obiectual care constituie factorul structural şi fenomenul esenţial al operei arhitectonice, şi care determină calităţi estetice valoroase specifice Imaginile formate pe baza schiţelor existente în stratul obiectual trebuie să dea la iveală structura corporală şi, în acelaşi timp, să nu atragă asupra lor atenţia privitorului pentru a deveni tema contemplării Rolul imaginii din opera picturală este luat în opera arhitectonică de structura volumului construcţiei În arhitectură, ca şi în muzică, are loc înlăturarea totală a reprezentării şi a lumii reprezentate În opera arhitectonică trebuie să apară unitatea ansamblului, să fie vizibilă logica sa interioară: „Pentru a fi o operă arhitectonică, forma spaţială pe care acea grămadă de obiecte eterogene o încorporează trebuie să fie de aşa fel, încât principiul construcţiei sale să apară limpede” Unitatea ei nu este o unitate închisă în sine (ca în cazul muzicii, spre exemplu) ci este deschisă către lumea reală, în conexiune cu aceasta Dacă opera muzicală este o structură închisă în sine, fără legătură cu lumea reală, opera arhitectonică este bazată pe volume şi pe o clădire reală cu roluri funcţionale, adică este puternic inserată în real Arhitectura şi muzica exprimă în cea mai mare măsură plinul sufletului omenesc, structura psihică şi forţele spirituale, pe baza construcţiei logice a momentelor calitative şi emoţionale legate strâns între ele Totodată, arhitectura redă ceva din lupta omului cu materia, indică una din modalităţile de adaptare la lume şi manifestarea supremaţiei sale asupra materiei Opera arhitectonică trebuie să corespundă funcţionalităţii sale, să fie adaptată structurii terenului pe care se înalţă şi să ţină cont de iluminarea formelor exterioare şi a interioarelor Ea este proiectată ca un produs care apare în cadrul lumii reale şi trebuie să fie o componentă a acestuia II CONCRETIZAREA OPEREI 1 Schematismul operei Scematismul unei opere de artă literare: „decurge în primul rând dintr-o disproporţie specifică între mijloacele de reprezentare prin limbaj şi ceea ce urmeză să fie reprezentat în operă, în al doilea rând, din condiţiile percepţiei estetice a operei de artă literară, atât de specifice” Orice operă de artă presupune un grad de indeterminare care nu sărăceşte opera Atenuarea sau ignorarea amănuntelor condiţionează adesea reuşita percepţiei estetice Opera indică doar o schemă pe care noi urmează să o împlinim Aparţine operei ceea ce se impune de la sine la o lectură atentă şi corectă pe plan estetic Schematismul operei determină constituirea subiectivă a sensului Datorită caracterului schematic opera este în bună măsură „deschisă” multiplelor completări şi interpretări, fapt analizat în amănunţime de Umberto Eco în Opera aperta 2) Opera literară şi concretizările ei Concretizarea operei literare este rezultatul întâlnirii a doi factori diferiţi: a operei şi a cititorului, şi reprezintă împinirea operei în percepţie, completarea ei pentru a determina apariţia a ceea ce estetica fenomenologică în general denumeşte obiect estetic Concretizarea poate să fie variabilă în funcţie de individ dar poate să fie realizată diferit şi de acelaşi individ Atunci când recitim o operă literară putem ajunge la o concretizare diferită faţă de cea iniţială: „Câţi cititori şi câte lecturi ale aceleeaşi opere, tot atâtea produse intenţionale pe care le numim concretizări există” Când vorbim de receptarea operei literare ne referim la operă în una din concretizările sale „Distincţia, făcută de Ingarden între operă şi concretizarea ei în actele subiective ale lecturii, duce la următoarea concluzie: structura imanentă a operei este organizată în aşa fel încât prezenţa unei conştiinţe receptive devine indispensabilă, dar ea rămâne dirijată permanent de intenţionalitatea poetului, materializată în textura operei” În concretizarea unei opere are loc actualizarea unora dintre componentele aflate în cuprinsul ei în stare de potenţialitate; spre exemplu imaginile obiect care sunt indicate doar schematic Concretizările îmbracă forme diferite pentru ficare cititor în parte depinzând de anumiţi factori permanenţi cum ar fi: fantezia reproductivă a cititorului, varietatea experienţelor sale, preferinţele sale, subtilitatea simţului său estetic Faptul că aceste concretizări stau la baza judecăţilor despre operă determină adeseori emiterea unor judecăţi necritice; concretizările pot fi ori prea „sărace” ori prea „bogate” Poziţia subiectului determină diferite ipostaze fundamentale de concretizare a operei, cum ar fi perspectivele politice, estetice, religioase, ştiinţifice În ceea ce ne interesează esenţială este perspectiva estetică: „Doar un singur tip obţinem adoptând perspectiva estetică şi doar acest tip corespunde destinului operei de artă literară” Posibilităţile de concretizare ale operei se află schiţate deja în operă 3) Tabloul şi concretizările lui Există numeroase moduri de a percepe o pictură, toate constituind concretizările tabloului Trăirea estetică, în cadrul căreia se efectuează perceperea tabloului, poate să se desfăşoare în diverse moduri, unele favorabile pentru constituirea obiectului pictural estetic în totalitatea valorilor estetice cu putinţă de a putea fi actualizate, altele mai puţin sau deloc favorabile acestui scop Există o parte a concretizărilor, din multitudinea concretizărilor posibile, care conţin un optim posibil de calităţi valoroase estetic şi calităţi estetice ale valorii Concretizarea tabloului apare pe fondul schematismului, datorită indeterminării lui; în orice operă există un grad de indeterminare pe baza căruia opera aşteaptă să fie constituită Concretizarea tabloului necesită anumite abilităţi din partea spectatorului, capacitatea de a sesiza momentele esenţiale ale tabloului, de a împlini momentele estetice valoroase şi de a surprinde valorile estetice, precum şi capacitatea de a reacţiona printr-un răspuns emoţional, toate acestea alcătuind experienţa estetică Aceste capacităţi nu se regăsesc întotdeauna la toţi spectatorii, deseori fiind nevoie de o educare a spectatorilor pentru a „vedea”; „privitorii ar trebui educaţi să înveţe cum se percepe o operă picturală, ca s-o poată vedea aşa cum propria structură a tabloului o cere” 4) Obiectul estetic Constituirea obiectului estetic este chemată de schematismul operei, în cadrul ei apărând numeroase zone de indeterminare „Fiecăreia dintre zone îi aparţine un număr limitat precis de împliniri posibile, din care în anumite împrejurări se actualizează numai una, şi astfel se produce trecerea de la opera de artă la obiectul estetic (corespunzător)” Uneori este posibil ca o concretizare infidelă a operei de artă să fie valoroasă estetic Unei opere de artă îi aparţin mai multe concretizări posibile, deci mai multe obiecte estetice sunt posibile Obiectul estetic reprezintă imaginea concretă în care se înfăţişează opera de artă spectatorului Aşa cum am menţionat anterior, în cazul operei picturale tabloul reprezintă obiectul estetic Scopul operei de artă este constituirea obiectului estetic 5) Subiectul estetic Receptarea calităţilor estetice valoroase ale unui tablou în concretizările sale depinde de faptul dacă am receptat în mod adecvat momentele care le fundamentează şi dacă sinteza lor într-un ansamblu s-a produs într-un mod adecvat Putem vorbi şi de o modificare a modului de a percepe tabloul în funcţie de aspectul asupra căruia ne concentrăm sau de înţelesurile care ne parvin Toate acestea nu sunt datorate tabloului, care rămâne acelaşi, ci transformărilor pe care le suferim noi ca spectatori Corectitudinea experienţei estetice depinde şi de receptivitatea subiectului trăirii estetice, de priceperea şi imaginaţia de care dă dovadă în înlăturarea zonelor de indeterminare, de capacitatea acestuia de a actualiza momentele care în artă sunt doar potenţiale, de aptitudinea de a da un răspuns emoţional adecvat la întâlirea calităţilor estetice valoroase „Unui receptor bine înzestrat opera «i se adresează» în cu totul alt mod decât unuia insensibil” Calităţile spectatorului sunt legate şi de posibilităţile acestuia de a intra în legătură cu semenii, de a accede la sensurile la care aceştia participă sau le creează III VALOAREA ESTETICĂ 1 Calităţile estetice Tabloul are un mod de existenţă specific care nu este o realitate pur şi simplă Elementele tabloului pot îndeplini următoarele funcţii: simpla existenţă, contribuţia la întreg şi rol constructiv, fiecare având un rol specific în crearea senzaţiei de luminozitate, mişcare, armonie şi în inducerea unor stări emoţionale Într-un tablou apar diverse feluri de calităţi: a) calităţi în sine neutre din punct de vedere estetic, b) calităţi estetic valoroase şi c) calităţi estetice ale unor valori a) Calităţile neutre din punct de vedere estetic au o funcţie importantă, atât prin contrastul pe care îl favorizează cât şi prin faptul că preiau din valoarea celor învecinate sau la care participă De asemenea, ele constituie fondul pentru celelalte calităţi O problemă o constituie selecţia acestor calităţi şi utilizarea lor în tablou, precum şi identificarea lor exactă b) Calităţile estetic valoroase au drept caracteristici faptul că fie singure, fie alături de alte componente sunt relevante din punct de vedere estetic şi reprezintă elementul activ în tablou Aceste calităţi pot fi atât de natură formală (spre exemplu simetric, asimetric, ş a ) cât şi materială Exemple de calităţi estetice valoroase sunt câteva din categoriile estetice: „Aici trebuie să ne mulţumim numai cu câteva exemple de calităţi estetic valoroase ale unor obiecte, calităţi puse în evidenţă de tablou Aşa de pildă se cere menţionat comicul; la fel stau lucrurile cu «grotescul» sau cu unul din adversativele sale ca «seriosul» ” Un alt exemplu îl constituie ceea ce Ingarden denumeşte „calităţi metafizice”, înălţătorul, tragicul, ameninţătorul, zguduitorul, misteriosul sau neînţelesul, care nu sunt trăsături speciale ale unor obiecte ci mai curând alcătuiesc o atmosferă care învăluie ceea ce apare în tablou Gruparea obiectelor în pictură, dispunerea pe axul orizontal sau pe cel vertical, aşezarea simetrică sau asimetrică, constituie alte momentele estetic valoroase Spaţiul existent în tablou este un spaţiu orientat către un centru şi având puncte de fugă, obiectele reprezentate fiind dispuse în funcţie de orientarea spaţiului Calităţile estetic valoroase determină compoziţia tabloului, compoziţie care realizează sinteza acestor calităţi Momentele care constituie valoarea estetică a unei opere de artă nu sunt fenomene întâmplătoare ci sunt fundamentate în însuşi conţinutul operei Obiectele reprezentate în tablou nu sunt obiecte reale ci sunt elemente reconstruite pictural înzestrate cu niste însuşiri care ni se par reale Dacă proprietăţile unui obiect le receptăm ca aparţinând acestuia, imaginile le receptăm ca un eveniment trăit de noi, aparţinând trăirilor noastre În forma unei opere de artă poate fi conţinută valoarea sa estetică; însă valoarea estetică nu stă numai în formă Forma poate determina apariţie unei unităţi de un tip special, a stilului, care constă în ivirea unei calităţi generale ce corelează şi însumează o multitudine de calităţi aparţinând obiectului Calităţile estetic valoroase determină apariţia calităţilor estetice ale valorii c) Calităţile estetice ale unor valori revin indirect operei, îndeosebi tabloului ca o calificare proprie a acestuia, pecetluind opera ca un întreg ce constituie valoarea ei estetică Judecata de valoare asupra unei opere are la bază o sinteză a calităţilor estetice ale valorilor care apar în opera respectivă „Există diferite calităţi estetice ale valorilor, ba sunt poate de diferite categorii Aşa de pildă, există diverse varietăţi de frumos a ceva, dar în ciuda diversităţii acetora, frumosul răzbate prin ele ca un fenomen de bază” Într-o operă pot apărea multiple calităţi estetice ale valorii Calităţile estetic valoroase şi calităţile estetice ale valorii sunt cele care dau valoarea tabloului În realitate nu există calităţi estetice pur autonome, ele formează totdeauna un ansamblu bazat pe corelaţii şi determinări reciproce: „Faptul că în interiorul valorii de frumos, de pildă, există modalităţi şi grade, demonstrează încă odată că ea se constitie pe baza unor ansambluri diferite de calităţi estetic relevante" Calităţile estetic relevante apar datorită modelării plastice conform particularităţii stilistice a autorului Valoarea este dată de diferenţierea faţă de corespondentul real al celor redate, diferenţiere realizată tocmai prin modelare Calităţile estetic valoroase precum şi calităţile estetice ale valorilor pot apărea în ambele straturi ale tabloului; momentele estetic valoroase se manifestă atât în ceea ce se înţelege prin conţinut (obiectele reprezentate) cât şi în ceea ce se înţelege prin formă (modul de reprezentare a acestor obiecte) În ceea ce priveşte calităţile estetice relevante, sistemul propus de Ingarden are un caracter deschis Prin intermediul calităţilor estetic valoroase şi ale calităţilor estetice ale unor valori Ingarden foloseşte o diferenţiere recunoscută de el ca deja existentă în estetică: „deosebirea dintre calităţile estetic valoroase şi calităţile estetice ale valorii înseşi, este o descoperire relativ recentă Din câte ştiu o asemenea deosebire poate fi găsită la Johannes Volkelt în cea de-a doua ediţie a lucrării sale Sistem der Aesthetik” În sistemul său de calităţi se produce o transformare de nerecunoscut a calităţilor estetice tradiţionale 2) Valoarea estetică şi valoarea artistică Distincţia operată între opera de artă (pictura) şi obiectul estetic (concretizarea operei de artă constituită în trăirea estetică) îi permite lui Ingarden să delimitează două categorii de valori: „a) artistice, care se manifestă în opera de artă propriu-zisă, aşadar în cazul nostru în tablou şi b) estetice care se ivesc in concreto de abia în obiectul estetic” Valoarea artistică a unei opere de artă este dată de relaţia acesteia cu un spectator ideal, cu calităţi perceptive şi cultură artistică, ce actualizează în obiectul estetic valorile estetice ale operei Dependenţa operei de spectator, concretizarea ei – respectiv actualizarea valorilor estetice – fiind posibile doar prin intermediul lui, nu aruncă problema valorii operei pe terenul hazardului Valoarea nu apare prin evaluarea spectatorului, evaluarea fiind doar o revelare a valorii operei Strict subiectivă este plăcerea provocată de opera de artă Deplasarea accentului pe calităţile obiectului anulează întrucâtva transcendalitatea subiectului, sensul constituit de el fiind în acest caz determinat în primul rând de obiect 3) Judecata de valoare estetică Judecata de valoare se referă la opera de artă, deşi aceasta este acesibilă doar prin intermediul obiectului estetic care, după cum am văzut, poate fi constituit în variate feluri Subiectul constituie într-un mod propriu obiectul estetic şi consideră că ceea ce a constituit el este opera de artă Aceasta conduce la emiterea unor judecăţi de valoare greşite care se înrădăcinează în experienţa estetică, dar depăşesc în mod necritic graniţele acesteia Uneori judecata de valoare este desprinsă de trăirea estetică, fiind emisă în orb, pe baza unor criterii deja învăţate de către critici Receptarea operei de artă este întotdeauna parţială, sunt sesizate doar o parte din însuşirile ei, fapt ce determină şi limitele judecăţilor de valoare estetice „Condiţia este ca trăirea estetică să se producă în timpul receptării permanente şi, pe cât este cu putinţă, adecvate a respectivei opere, deşi obiectul estetic depăşeşte şi trebuie să depăşească ceea ce se găseşte şi este receptat de opera de artă, deoarece în trăirea estetică are loc concretizarea deja pomenită a operei” Elementul care orientează în judecata de valoare este experienţa estetică Faţă de ceea ce este văzut şi simţit apare un comportament motivat de sens care constituie un răspuns nemijlocit la valoare şi în baza căruia se elaborează judecata de valoare Există mai multe motive pentru care valorile sunt considerate adesea relative, dintre care mai importante ar fi considerarea operei de artă ca fiind dependentă de demersul perceptiv în ceeea ce priveşte valoarea sa şi faptul că deseori valoarea estetică este apreciată ca fiind o chestiune de gust Însă aceste opinii aparţin celor care consideră valoarea ca depinzând strict de spectator, în timp ce „Calitatea care determină valoarea estetică, atunci când apare în concretizarea unei opere picturale (sau într-o operă de artă în genere), îşi are baza ontică pe de o parte în pictură şi tablou iar pe de alta – în demersul estetic - cognitiv al subiectului care percepe, adaptat conţinutului tabloului” De notat că apar şi dificultăţi legate de insuficienţa limbajului în exprimarea valorii estetice corespunzătoare obiectului estetic IV TRĂIREA ESTETICĂ Trăirea estetică se desfăşoară într-o multitudine de faze ce se succed, ducând la constituirea şi receptarea obiectului estetic Ea conţine, în desfăşurarea ei, felurite trăiri: acte cognitive sau creatoare, acte psihice sau de natură emoţională Trăirea estetică este declanşată de apariţia, pe fundalul percepţiei obişnuite, a unei calităţi deosebite ce declanşează o emoţie prealabilă Emoţia prealabilă are următoarele efecte: determină inhibarea trăirilor normale ale subiectului însoţită de o restrângere a câmpului conştiinţei, ecoul trăirilor anterioare îşi pierde intensitatea, subiectul se orientează dinspre viaţa practică înspre trăirea estetică: „Emoţia prealabilă provoacă mai întâi o atitudine activă a subiectului în direcţia calităţii care l-a emoţionat, şi prin aceasta pe de o parte, introduce o nouă fază a trăirii estetice, pe de alta ea însăşi devine centru de cristalizare al obiectului estetic, receptat în cursul devenirii sale” Are loc o modificare a atitudinii generale a subiectului, el încetând să se preocupe de problemele vieţii curente Emoţia prealabilă neutralizează credinţa în existenţa lumii, produce o epoche spontană, o reducţie fenomenologică Pe baza emoţiei estetice prealabile se dezvoltă şi fazele ulterioare ale trăirii estetice prin accentuarea interesului pentru calitatea estetică ce ne-a declanşat trăirea, calitate ce poate fi autonomă sau poate necesita întregiri: „Dacă însă întregirile apar ca indispensabile atunci trăirea estetică, în desfăşurarea ei ulterioară, se încarcă de un soi de nelinişte, devine o căutare insistentă a calităţilor apte s-o completeze Totodată completarea acestei calităţi astâmpără pe moment dorinţa de a fi în relaţie cu ea şi se preschimbă într-un fel de desfătare estetică” În continuare, are loc simţirea intenţională contemplativă, pătrunsă de emoţie, a obiectului estetic constituit urmată de răspunsul estetic iniţial la valoare Ultimul moment îl constituie confirmarea obiectului estetic, momentul în care apare răspunsul la valoare, obiectului acordându-i-se recunoaştere şi admiraţie Acest moment poate fi exprimat printr-o judecată de valoare Trăirea estetică determină nu numai înţelegerea obiectului dar şi trezirea unor dorinţe, satisfacerea acestora, precum şi diferite acte emoţionale împletite cu trăirea În desfăşurarea ei se constitie obiectul estetic înzestrat cu calităţi estetice valoroase care stârnesc reacţia emoţională a subiectului, şi din care decurg calităţile valorilor estetice Esenţială este experienţa estetică care se constituie pe fondul receptării nemijlocite şi concrete a operei de artă, receptare apărută în relaţia dintre opera de artă şi subiectul trăirii estetice; manifestarea acestei relaţii îmbracă forma obiectului estetic, iar relaţia dintre cele trei elemente determină receptarea valorii şi răspunsul la valoare cu cele două forme ale sale: forma emoţională şi forma noţională, respectiv judecata de valoare: „Momentul emoţional este constitutiv trăirii estetice cu toate nuanţele sale de la o simplă plăcere, la un sentiment puternic de pasiune, dar el rămne auxiliar şi secund în raport cu constituirea laborioasă a obiectului Funcţia principală a trăirii estetice rezidă în «formarea obiectelor estetice şi a experienţei emoţional-contemplative a ansamblului calitativ şi valorii lui” NICOLAI HARTMANN I Estetică şi fenomenologie Nicolai Hartmann consideră estetica o ştiinţă aflată la început, în cadrul căreia progresele au fost lente, mult timp teoriile estetice ocupând diverse extreme fără a evolua în mod semnificativ Progresele au început la începutul sec XX: „Cel mai important dintre ele a pornit de la fenomenologie În modul acesta de cercetare erau date cel puţin condiţiile metodologice ale unui succes posibil” În opinia filosofului german fenomenologia a început analiza numai pe latura subiectului şi a actului, neglijând obiectul Moritz Geiger este unul dintre fenomenologii care au întreprins această analiză care însă, datorită premiselor adoptate, se situează aproape de estetica psihologică Această analiză n-a putut sesiza trăsăturile obiectului estetic, modul fiinţării, structura şi aspectul valoric „Stă însă în esenţa lucrului că metoda nou creată n-ar fi putut fi aplicată fructuos la problema frumosului decât acolo unde mai întâi aspectul fundamental al actului, intuiţia estetică, ar devenit accesibil descrierii în dubla lui înfăţişare, şi unde în acelaşi timp rezultatele descrierii s-ar fi întâlnit cu acelea ale unei analize a obiectului, paralel realizată” Analiza intuiţiei estetice, cu cele două variante ale ei, şi a obiectului estetic va fi desfăşurată de filosoful german Fenomenologia a dus analiza actului foarte departe lăsând în urmă analiza obiectului Această omisiune a fenomenologiei îi lasă lui Hartamnn, conform credinţei sale, un teren nedesţelenit Vom vedea că M Dufrenne, aidoma lui M Heidegger în Originea operei de artă, pune problema începutului analizei operei de artă „La Hartmann analiza pleacă de la punctul de vedere obiectiv, de la plăcere şi nu de la producţie, de la gust şi nu de la geniu” „Instrumentul” esteticii îl constituie intuiţia estetică Intuiţia estetică surprinde ceea ce simţurile nu prind în mod direct: „într-un peisaj, de pildă, momentul atmosferei, într-un om pe acela al dispoziţiei sale sufleteşti, al suferinţei sau al pasiunii, într-o scenă ce se desfăşoară, momentul conflictului” Există lucruri imposibil de conceptualizat, care sunt surprinse doar de o pătrundere intuitivă Atunci când această pătrundere intuitivă nu este orientată de scopuri practice ea se apropie de intuiţia estetică În percepţia obiectului estetic intervin două grade ale intuiţiei: dacă intuiţia de gradul întâi este o intuiţie care percepe într-un mod sensibil obiectul estetic intuiţia de ordinul al doilea este o intuiţie creatoare, creaţie ocazionată de percepţie, dar dezvoltată autonom Intuiţia de gradul al doilea corespunde procesului de constituire a sensului analizat de fenomenologi „O intuire de două feluri se eşalonează succesiv; prima este îndreptată, pe calea simţurilor, spre ceea ce există în mod real, a doua spre acel altceva, care există doar «pentru» noi cei care contemplăm” Cele două moduri de intuire, acţionând în acelaşi timp, constituie adevăratul obiect de studiu al esteticii II RAPORTUL DE APARIŢIE 1) Percepţie şi apercepţie Reţinem mai greu elementul vizibil, perceput, într-un obiect decât elementul invizibil (semnificaţia, de exemplu) de care ne putem aminti mai cu uşurinţă Sensul celor percepute influenţează în mod deosebit percepţia deoarece nu este posibil a percepe ceva în lipsa sensului Percepţia apare pe fondul unor conexiuni de experienţă şi de trăire care duc la sesizarea unor conţinuturi ce depăşesc sensibilul pur: „În fiece lucru vedem multe aspecte invizibile: «vedem» în lucruri duritatea sau elasticitatea lor, sau şi greutatea lor, ca şi rezistenţa faţă de impulsurile de mişcare” Orice percepţie este senzaţie la care se adaugă o serie de alte elemente Percepţia de zi cu zi este orientată de interesul practic Ceea ce este selectat de percepţie ca esenţial este ceea ce este esenţial pentru noi Când cunoaştem alţi oameni suntem orientaţi pentru percepţia tipicului, fiind opaci la ceea ce este individual Percepţia „orientată” de anumite interese „lunecă” peste imaginea obiectului În percepţia estetică apare o evidenţă a obiectului şi intervine dezinteresarea Percepţia estetică constă într-o întoarcere la atitudinea originară a percepţiei: „În conştiinţa estetică, nici percepţia nu se îndreaptă spre conexiunea obiectivă a lucrurilor, ci spre altă conexiune, care există numai în raport cu subiectul şi felul lui de a vedea” Are loc un fel de obiectivare a subiectivului În percepţie lumea ne apare încărcată cu tonalităţi afective ce par a fi chiar însuşirile obiectelor Dacă în cadrul percepţiei zilnice privirea trece peste detaliu , în percepţia estetică detaliul devine esenţial; imaginea sensibilă este sesizată şi reţinută de ochiul care o străbate Simţurile sunt intensificate, sunt calitativ lărgite Există şi în percepţia estetică o dirijare a percepţiei, dar nu de către interesul practic ci de către ceva mai înalt Perceperea a ceva suplimentar datelor reale prezentate este numită nemijlocirea mijlocitului Spre exemplu, dacă privim o statuie de marmură înfăţişând un personaj (Hartmann utilizează exemplul lui Apolo în picioare) vedem mai mult decât ceeea se înfăţişează vederii pur şi simplu: „Vedem mişcarea, vedem viaţa din acest corp uman, vedem acţiunea care, deşi săvârşită, se mai exprimă totuşi în atitudine” Plecând de aici este dedusă prezenţa celor două planuri în obiect în general şi în obiectul estetic în special Percepţia estetică trimite la plăcerea estetică, câmpul general al percepţiei noastre fiind preselectat în direcţia nuanţelor de plăcere şi neplăcere În plăcerea estetică dispoziţia este secundară, raportarea la obiect fiind primară În cazul plăcerii estetice omul se desprinde din realul vieţii pentru a pătrunde în lumea deschisă de obiectul estetic Are loc o apropiere dar în acelaşi timp şi o păstrare a distanţei faţă de obiect 2) Raportul de apariţie Raportul de apariţie se structurează pe fondul percepţiei şi al apercepţiei, şi constă în faptul de a permite să apară un conţinut spiritual în materia sensibilă Conţinutul spiritual şi materia sensibilă constituie cele două planuri ale obiectului estetic Nici unul din planuri nu poate exista fără celălalt în obiectul estetic: „frumuseţea stă în raportul de apariţie, aşadar nici în planul real din faţă, nici în cel ireal dinapoi, ci numai în apariţia celui din urmă în cel dintâi” Această dublă structurare a obiectului estetic implică şi două feluri de fiinţă: una reală şi alta ideală, pură apariţie Cu toată această dublă structurare obiectul estetic este perceput ca fiind unitar, unitatea lui găsindu-se pe planul de apariţie Care este natura ontologică a obiectului estetic în acest caz? În ce măsură şi în ce mod există el? Are aceeaşi natură cu creaţiile fanteziei: „apariţia lor satisface deplin exigenţa valorii estetice, dacă răspunde condiţiei de a fi cu adevărat apariţie intuitivă şi convingătoare (conformă adevărului vieţii)” O operă de artă este reuşită dacă ea convinge, adică dacă face să apară Apariţia poate fi asemănată cu fenomenul Materia în care se poate întrupa ideea poate fi diversă „Din punct de vedere ontologic, materia se prezintă aici ca o substaţă în care operează in-formativ un principiu esenţial, produs al conştiinţei creatorului de artă” III STRUCTURA OBIECTULUI ESTETIC 1) Obiectul estetic Obiectul capătă statutul său de obiect doar prin intermediul subiectului: orice obiect este obiect numai pentru un subiect „Legea generală a fiinţării ca obiect – aceea că nimic din ceea ce fiinţează nu este, în sine deja, obiect, ci numai «pentru» un subiect care îl sesizează şi care aduce cu sine o anumită atitudine” În definirea structurii obiectului estetic Hartmann porneşte de la „aparenţa sensibilă a ideii” ca definiţie a esteticii lansată de Hegel şi Scheling, şi desparte obiectul în care ideea se întrupează în două părţi: o parte plăsmuirea sensibilă, lucrul, care constituie primul plan, şi o alta „ideea”, care constituie planul din spate Numai planul din faţă, plăsmuirea sensibilă, este real, planul din spate fiind ideal În acest fel obiectul estetic apare împărţit în două straturi: ideea care-l determină şi apariţia sa sensibilă Opera de artă este o obiectivaţie, adică proiectarea unui conţinut spiritual în planul obiectelor Există o intervenţie activă a subiectului receptor în obiectul estetic în sensul exercitării intuiţiei reproductive cu ajutorul căreia îi apare planul din spate Raportul estetic are următorii termeni: spiritul care produce modelează materia „încuind” în ea un conţinut spiritual, şi spiritul receptor care trebuie să „descuie” conţinutul spiritual din materie pentru a-l redobândi Aceasta înseamnă că straturile planului din spate există numai pentru un spirit viu, în relaţie cu el Este necesară desprinderea de real a operei de artă, desprindere care accentuează eliberare şi care este începută prin intermediul ramei în cazul picturii, a soclului în cazul sculpturii, etc Aceste elemente ajută la orientarea privirii căci orice vedere este selectivă: „Să ne amintim de selectarea prealabilă a câmpului percepţiei, în viaţă; acolo, momentele care selectează sunt orientări practice ale interesului, şi în cele din urmă puncte de vedere reprezentând valori practice” Şi obiectul artistic îndrumă şi coordonează privirea; pentru a putea recepta intenţia artistului trebuie să ne lăsăm privirea condusă de trăsăturile obiectului Există o corespondenţă între obiect şi trăirea estetică: fiecărui moment al actului îi corespunde un moment în obiect Simţim ceva în faţa unui obiect estetic şi asociem ceea ce simţim obiectului estetic, deşi ştim că simţirea aceasta ne aparţine nouă şi nu obiectului Această unitate a obiectului estetic cu ceea ce declanşează în subiect constituie o trăsătură esenţială a esteticii 2) Stratificarea obiectului estetic Orice obiect estetic este considerat de Hartmann ca având două planuri, planul din faţă şi planul din spate, şi mai multe starturi, toate aparţinând planului din spate Analiza straturilor pleacă de la opoziţia de existenţă între primul plan şi planul din spate Această opoziţie descompune planul din spate în mai multe straturi în timp ce planul din faţă rămâne unitar Spre exemplu, în cazul unui portret stratificarea este următoarea: - Primul plan, cel real, îl constituie petele de culoare de pe pânză expuse bidimensional - Planul din spate este alcătuit din mai multe straturi: * Primul strat îl reprezintă spaţialitatea tridimensională, lumina ireală cu izvorul ei şi forma fizică a figurii * Urmează stratul de mişcare, de corporalitate vie * Omul cu interioritatea sa, caracterul, lupta sa, soarta sa * Omul aşa cum ar trebui să fie potrivit esenţei sau Ideii sale, Ideea individuală a lui * Stratul simbolicului; „Aici însă apare într-o străfulgerare ceva ce priveşte pe fiecare, ceva ce dezvăluie fiecăruia propriul său suflet” Fiecare strat este transparent pentru celălalt Raportul fundamental de determinare, de creaţie, este dinăuntru în afară, de la ultimul strat înspre primul, în timp ce spectatorul parcurge straturile în sens invers, de la primul spre ultimul strat Straturile sunt legate între ele: „Fiecare din aceste straturi are, ca apariţie, drept suport al său un altul mai în faţă, şi este el însuşi suportul apariţiei unui strat mai în spate” Straturile din spate se străvăd prin cele din faţă Întregul edificiu se sprijină pe planul din faţă, pe suportul sensibil Modelarea detaliului fiecărui strat există pe de o parte în vederea altuia, pe de altă parte însă totodată de dragul lui însuşi Fiecare strat îşi are modelarea sa proprie fără a afecta însă unitatea ansamblului; frumuseţea obiectului este direct dependentă de unitatea, de armonizarea diversităţii În planul din faţă al operei de artă are loc o selecţie şi o reducere a detaliului, comparativ cu obiectele reale corespunzătoare; însă aceste detalii, puţine la număr, semnifică mai mult decât o face realul Esenţială este menţinerea în irealitate, acest ireal fiind intuit de intuiţia de al doilea grad Plăsmuirile se află ridicate într-o idealitate a apariţiei Deseori există o legătură directă între frumuseţea unei opere de artă şi numărul de straturi aparţinând respectivei opere: „ frumuseţea mai mare este frumuseţea mai adâncă Mai adâncă este frumuseţea în care ochiul pătrunde printr-un şir mai mare de straturi ” Hartmann justifică prezenţa straturilor cu modelul lor din viaţa reală unde poartă denumirea de trepte ale fiinţei: „în sfera fiinţei reale, aceste trepte sunt: materia, viaţa, conştiinţa şi spiritul” IV Problema valorilor estetice Hartmann consideră că în cazul operei de artă avem de-a face cu un număr nesfârşit de mare de valori individuale corespunzătoare fiecărei opere de artă Valorile estetice nu sunt valori în sine ci sunt valori pentru noi Sunt valori ale faptului de a fi obiect, deci nici existente ca atare şi nici valori ale actului Ele atârnă de raportul apariţiei Nu sunt valori obiectiv generale ci sunt valori individuale, ale fiecărui obiect estetic în parte În determinarea valorii esenţial este sentimentul valorii: „alte izvoare de cunoştinţă, în ce priveşte valoarea şi nonvalaoarea estetică, decât sentimentul valorii, nu avem” Genurile valorice analizate sunt categoriile estetice Valoarea estetică este o valoare a obiectului În cazul claselor inferioare de valori, spre exemplu valorile de bunuri, un bun este ceea ce este avantajos omului În obiectul estetic doar stratul din faţă este real, restul straturilor sunt pură apariţie, frumuseţea stând în raportul de apariţie al acestor straturi Raportul de apariţie este posibil doar pentru un subiect Se poate spune că valorile estetice nu sunt realizate ci sunt actualizate de fiecare dată de spirit, ele având totuşi o existenţă potenţială Universalitatea valorilor estetice este dată de acordul subiecţilor Hartmann acceptă posibilitatea existenţei lucrurilor care au sens şi valoare fără a participa la întreguri mai mari: „Dacă omul cu puterile sale, cu sensibilitatea sa pentru valoare şi realizarea la ocazie a valorii, este stăpân peste darea de sens, atunci tocmai lipsa de sens a lumii ca un întreg câştigă pentru el sens: tocmai atunci îi revine lui rolul de a fi într-însa factorul dătător de sens” Nicolai Hartmann consideră că estetica se adresează omului de cugetare, ea fiind asemănătoare logicii, care spune gândirii unde a greşit (unei gândiri constituite) Estetica este o apariţie târzie, aceasta fiind una din explicaţiile posibilităţilor limitate de exprimare ale conceptelor estetice O altă explicaţie o constituie faptul că limba fiind orientată practic, multe din „descoperirile” esteticii sunt dificil de exprimat Filosoful german abordează într-o manieră personală estetica, accentuând latura ontologică prin intermediul fenomenologiei Deşi nu revendică în mod deschis şi total aplicarea metodei fenomenologice în filosofia sa, este indubitabil faptul că maniera de abordare şi rezultatele la care ajunge sugerează apropierea de fenomenologie BIBLIOGRAFIE: 1 DUFRENNE MIKEL, Fenomenologia experienţei estetice, 2 vol , Editura Meridiane, Bucureşti, 1976 1 GADAMER, HANS-GEORG, Actualitatea frumosului, Editura Polirom, Iasi, 2000 1 Ghideanu, Tudor, Percepţie şi morală în fenomenologia franceză, Editura Ştiinţifică şi Enciclopedică, Bucureşti, 1979 1 GILBERT, K E KUHN, N , Istoria esteticii, Ed Meridiane, Bucureşti, 1972 1 GHIDEANU, TUDOR, Temeiuri critice ale creaţiei, Editura Ştiinţifică şi Enciclopedică, Bucureşti, 1988 1 HARTMANN, NIKOLAI, Estetica, Editura Univers, Bucureşti, 1974 1 HEIDEGGER, MARTIN, Originea operei de arta, Humanitas, Bucuresti, 1995 1 HUSSERL, EDMUND, Scrieri filosofice alese, Editura Academiei Române, Bucureşti, 1993 1 HUSSERL, EDMUND, Meditaţii carteziene, Editura Humanitas, Bucureşti, 1994 1 INGARDEN ROMAN, Studii de estetică, Editura Univers, Bucureşti, 1978 1 MERPURGO-TOGLIABUE G , Estetica contemporana, Editura Meridiane, Bucuresti, 1976 1 MERLEAU-PONTY, MAURICE, Ochiul si spiritul, Casa cartii de stiinta, Cluj, 1999 1 MERLEAU-PONTY, MAURICE, Fenomenologia perceptiei, Editura Aion, Oradea, 1999 1 VANINA, NICOLAE , Tendinţe actuale în estetica fenomenologică, Editura Ştiinţifică,Bucureşti, 1974 1 VANINA, NICOLAE , Problema percepţiei şi ideea operei deschise, în „Estetica filosofică şi ştiinţele artei”, Editura ştiinţifică, Bucureşti, 1972 1 PETRIŞOR, MARCEL , Curente estetice contemporane, Ed Univers, Bucureşti, 1972 1 SARTRE, JEAN-PAUL, Imaginatia, Editura Aion, Oradea, 1997 1 SARTRE, JEAN-PAUL, Psihologia emotiei, Editura Iri, Bucuresti, 1997 